Ecclesia Cathedralis Nostrae Dominae Parisiensis

Ecclesia Nostrae Dominae ParisiensisConfer Victoris Hugo Notre-Dame in Paris (Lipsiae: 1895), vol. 2, p. 102: ante portalium maximum Nostrae-Dominae, ecclesiae cathedralis, in interrete: apud zeno.org; similiter, eodem auctore, "in nomine sanctae ecclesiae Nostrae-Dominae Parisiensis." (Francogallice Cathédrale Notre-Dame de Paris) est cathedralis archidioecesis Parisiensis Ecclesiae Catholicae Romanae in parte orientali Insulae Civitatis Arrotundimento IV Lutetiae in Francia sita. Inter praecipua architecturae Gothicae opera numeratur et una cum Turri Eiffel et Museo Lupariensi insigne Lutetiae est. Curis episcopi Mauricii de Soliaco coepta est. Primus lapis anno 1163 positus est, si fides in fontibus tardiores ponere licet: Gallia Christiana enim ex auctore saeculo quarto decimo de Mauricio ita refert: "circa id tempus [mense Aprili 1163] prima novae cathedralis fundamenta iecit, cuius primarium lapidem posuit Alexander III ut habet Ioannes canonicus Victorinus."; citatur Ioannes de Sancto Victore, Memoriale historiarum. De ecclesia incepta Robertus Antissiodorensis monachus in Chronologia sua anno 1175 his verbis refert: "Hic, inter praeclara opera sua, ecclesiam cui praeerat a fundamentis exstruxit."Robertus Antissiodorensis, Chronologia anno 1175 textus Similiter Robertus de Torigneio in Chronicis suis sic sub anno 1177 ait:
Mauricius, episcopus Parisiensis, iam diu est quod multum laborat et proficit in aedificatione ecclesiae praedictae civitatis, cuius caput iam perfectum est, excepto amiori tectorio. Quod opus si perfectum fuerit, non erit opus citra montes cui apte debeat comparari.Robertus de Torigneio, Chronicon anno 1177 vol. 2 p. 68 Delisle.

Altare ecclesiae "feria quarta Pentecostes" (19 Maii 1182) ab Henrico de Marsiaco, legato pontificali, consecratum est.Galfridus Vosiensis, Chronicon Lemovicense ( vol. 18 p. 212). Ita continuatio Chronicorum Sigeberti Gemblacensis sub anno 1182 de episcopo Mauricio refert:
Ecclesiam beatissimae Dei genitricis Mariae, in qua ipse residet episcopus, propriis magis sumptibus quam alienis decentissimo et sumptuoso opere renovavit, plateam ante ipsam ecclesiam inter utrumque pontem dilatavit, redempto magno pretio a civibus loco, multis mansionibus prius occupato.Continuatio Chronicorum Sigeberti Gemblacensis anno 1182 [ Scriptores vol. 6 p. 421.

Heraclius patriarcha Hierosolymitanus, Lutetiae ad expeditionem sacram suadendam profectus, die 17 Ianuarii 1185 missam in choro ecclesiae celebravit orationemque ad populum pronuntiavit.Rigordus, Gesta Philippi Augusti vol. 1 p. 47 Delaborde.
Mauricio de Soliaco anno 1196 mortuo ecclesia iam fere confecta est, sed sine tecto. Ille igitur in testamento suo denarios centum "ad tectum novae fabricae ecclesiae faciendum plumbeum" donavit.Obituarium Ecclesiae Parisiensis die 11 Septembris pp. 145-146 Guérard.

Historia recens
Die 15 Aprilis 2019, cathedralis magno incendio deflagravit, altissima turris cecidit, tectumque collapsum est."Paris' Notre Dame Cathedral on fire," CNBC, 15 Aprilis 2019 (www.cnbc.com).

Aedificium die 7 Decembris anni 2024 magna cum sollemnitate denuo apertum est. Adfuerunt Emmanuel Macron Praeses Franciae, Vladimirus Zelens'kij Praeses Ucrainae, Jill Biden uxor Iosephi Biden Civitates Foederatas repraesentans, aliique homines amplissimi, inter quos Donaldus Trump, quadragesimus quintus et futurus Praeses Civitatum Foederatarum, cuius uxor tertia, Melania, Catholicam fidem sequitur.Res.

Francogallicum huius monumenti nomen tamquam titulus Notre-Dame de Paris libri, Victore Hugo auctore, adoptatum est.

Sepulturae
Galfridus dux Britanniae, suadente amico Philippo Augusto rege Lutetiam profectus ibique malo casu die 19 Augusti 1186 mortuus, primus omnium ad altare novae ecclesiae sepultus est.Rigordus, Gesta Philippi Augusti vol. 1 p. 68 Delaborde; Obituarium Ecclesiae Parisiensis die 21 Augusti (sic) p. 133 Guérard. Mox eodem loco corpus Isabellae reginae, Philippi Augusti primae uxoris, die 15 Martii 1190 mortuae, depositum estRigordus, Gesta Philippi Augusti vol. 1 pp. 97-98 Delaborde; Obituarium Ecclesiae Parisiensis die 15 Martii pp. 29-30 Guérard.; sepulcrum iussu Eugenii Viollet-le-Duc anno 1858 inspecta est, qui ibi repperit argenteum reginae sigillum.Aubert 1929: 32.

Notae

Bibliographia
Aubert, Marcel. 1929. Notre-Dame de Paris: sa place dans l'histoire de l'architecture du XIIe au XIVe siècle. Lutetiae: Librairie Renouard.
Guérard, Benjamin Edmé Charles, ed. 1850. Cartulaire de l'église Notre-Dame de Paris. 4 voll. Lutetiae. Collection des cartulaires de France, 7. Vol. 1. 2. 3. 4. Archive.org.

Cathedralis Viridis
Perotinus

 Nexus externi 

Situs interretials Ecclesiae Nostrae Dominae Parisiensis proprius.

Pinacotheca

Pinacotheca addita

Categoria:Aedificia Lutetiae
Categoria:Confecta 1182
!
Categoria:Loci hereditatis mundialis in Francia